stanford-oval/wikipedia huggingface dataset:
איזבל פאוסט
ביוגרפיה > הופעות ברחבי העולם

הופעת הבכורה שלה בארצות הברית הייתה ב-1995 עם הסימפוניה של יוטה. לאחר מכן ניגנה עם ההתזמורות המובילות בעולם, בהן הפילהרמונית של המבורג תחת שרביטו של יהודי מנוחין, הפילהרמונית של ברלין בניצוחו של קלאודיו אבאדו, התזמורת הסימפונית של רדיו ברלין, התזמורת הפילהרמונית של לונדון, התזמורת הפילהרמונית של ליברפול, התזמורת הסימפונית של בוסטון, התזמורת הפילהרמונית של הולנד, הקאמרטה זלצבורג, התזמורת הקאמרית של אירופה, תזמורת ה-BBC ועוד רבות אחרות. במהלך הקריירה, פאוסט הופיעה והקליטה בקביעות עם מנצחים בעלי שם עולמי, בהם ג'ון אליוט גרדינר, פיליפ הרווגה, דניאל הארדינג, ברנרד הייטינק ואנדריס נלסונס. במהלך השנים האחרונות פיתחה מערכת יחסים קרובה עם קלאודיו אבאדו, והופיעה והקליטה איתו פעמים רבות.
ביוגרפיה > מוזיקה קאמרית

פאוסט מרבה להופיע ברסיטלים בנגינת מוזיקה קאמרית. הופיעה בברלין, שטוטגרט, מינכן, פריז, בון, ברטיסלבה, בריסל, ציריך, מילאנו, טוקיו, לונדון אוסקה, ברחבי ארצות הברית ובישראל. בין שותפיה לרסיטלים היו קלמנס האגן, פייר-לורן איימארד, ברונו קנינו, סטיבן איסרליס, ברונו ג'ורנה, בוריס פרגמנסקיקוב וג'וזף סילברשטיין. אחד משותפיה הקבועים - הן בביצוע והן בהקלטות - הוא הפסנתרן אלכסנדר מלניקוב.
ביוגרפיה > הערכת המבקרים

איזבל פאוסט היא אחת הכנרות המרשימות של הדור שצמח בשנות ה-90. היא ידועה בטכניקה יוצאת דופן ובאינסטינקטים פרשניים חזקים. היא שובה את שומעיה באמצעות פרשנויות תובנות ונאמנות, המבוססות על היכרות מעמיקה עם ההקשר ההיסטורי של היצירות וכן על תשומת הלב שלה למחקר הנוכחי. פאוסט שובה את הקהל שלה עם הפרשנויות המשכנעות שלה. היא צוללת עמוק לתוך כל יצירה בהתחשב בהקשר ההיסטורי המוזיקלי, בכלים המתאימים מבחינה היסטורית ובאותנטיות רבה. כך היא מצליחה לשלוט היטב ברפרטואר מגוון של מלחינים רבים.
ביוגרפיה > הקלטות

ב-1997 הוציאה פאוסט את אלבומה הראשון, סדרת סונטות לכינור ברטוק שהוקלטו עם הפסנתרנית אווה קופייץ'; האלבום זכה בפרס מגזין "גרמופון" לאמן הצעיר של השנה, והקלטות נוספות זכו בפרסים מרכזיים נוספים, כולל Diapason d'Or de l'Année היוקרתי עבור מחזור הסונטות של באך ופרטיטות לכינור סולו בשנת 2010. רוב האלבומים הוקלטו על ידי חברת Harmonia Mundi.
מבין מהקלטותיה, משנת 1998 ועד 2022:
סונטות מאת ברטוק
קונצ'רטי מאת היידן
קונצ'רטי מאת י.ס. באך
סונטות מאת גבריאל פורה
סונטות מאת מוצרט
סונטות מאת בטהובן
קונצ'רטו לכינור מאת מרטינו
ביוגרפיה > עיטורים ופרסים

1987: פרס ראשון בתחרות הכינור הבינלאומית ע"ש לאופולד מוצרט באוגסבורג, גרמניה
1990: פרס ראשון בתחרות Premio Quadrivio (רוביגו, איטליה),
1993: פרס ראשון בתחרות פגניני בגנואה, איטליה,
1994: פרס חסות של מדינת נורדריין-וסטפאליה לאמנים צעירים (בגרמניה
1997: פרס גרמופון ל"אמן הצעיר של השנה" על הדיסק הראשון שלה, הסונטה לכינור סולו וסונטת הכינור מס' 1 של בלה ברטוק בחברת הרמוניה מונדי
2002: פרס קאן הקלאסי על הקלטתה ל-ECM של הקונצ'רטו Funèbre של קרל אמדאוס הרטמן
2012: פרס גרמופון להקלטה הקאמרית הטובה ביותר על הקלטת הסונטות לכינור של בטהובן עם הפסנתרן אלכסנדר מלניקוב בחברת הרמוניה מונדי
2012: פרס הד קלאסיק על הקלטת הסונטות לכינור של בטהובן עם הפסנתרן אלכסנדר מלניקוב
2012: פרס Diapason d'or (צרפת), ופרס Echo Klassik (גרמניה), פרס גרמופון (בריטניה) וכן פרס האוסקר לתקליטים (יפן) על הקלטת הקונצ'רטי לכינור של בטהובן ואלבן ברג עם התזמורת מוצרט בניצוחו של קלאודיו אבאדו
2017: פרס גרמופון להקלטת הקונצ'רטו וההקלטה הטובה ביותר של השנה על הקלטת הקונצ'רטו לכינור של מוצרט עם איל ג'יארדינו ארמוניקו וג'ובאני אנטוניני
הערות שוליים

↑  Boris Faust - Musicalta (ב־)
1 2 3 4 5  Isabelle Faust (Violin) - Short Biography, www.bach-cantatas.com
1 2  Isabelle Faust Biography, Songs, & Albums, AllMusic (באנגלית)
1 2  Anna Picard, Isabelle Faust: musical sleuth, the Guardian, ‏2013-09-15 (באנגלית)
1 2  מלניקוב אלכסנדר, פסנתרן, באתר www.israel-opera.co.il
1 2  Isabelle Faust, Discogs (באנגלית)
| --- | --- |
בקרת זהויות :  NLI: 987007456392405171  PLWABN: 9810701709905606  BIBSYS: 4085661  BnF: cb13999479j (data)  CiNii: DA15555825  GND: 128817380  ISNI: 0000 0001 1450 7812  LCCN: no00091210  MusicBrainz: b12b238a-c19b-4160-8b06-17c7b1fc3be6  NKC: xx0081566  RERO: 02-A006266954  SUDOC: 083440747  VIAF: 85838138   WorldCat (עם VIAF): 85838138
אליס פרקר

| --- | --- |
 לידה:  המאה ה־17 
 הוצאה להורג:  22 בספטמבר 1692 סיילם (מסצ'וסטס), ארצות הברית 
 מדינה:  אנגלים 
 
אליס פרקר (1627 - 22 בספטמר 1692) הייתה אישה שנשפטה ונידונה למוות בגין כשפים במסגרת ציד המכשפות בסיילם.
חייה

אליס פרקר הייתה אשתו של ג'ון פרקר, דייג מהעיירה סיילם. הם גרו בבית שכור באזור החוף של נמל סיילם בחצי האי סיילם נק, ככל הנראה באזור שבו נמצאת כיום תחנת הכוח של סיילם הרבור.
האשמות

באמצע חודש מאי בשנת 1692 מרי וורן, משרתת בבית משפחת פרוקטור, הואשמה בכשפים ונשלחה למעצר. וורן האשימה את אליס פרקר ואן פודאטור במעשי כישוף וטענה כי השתיים ביקרו אותה בכלא והביאו עמן בובות בצורת בני אדם על מנת שתדקור אותן כדי לגרום סבל לאחרים. עוד טענה וורן כי אליס גילתה לה סודות על כך שהטביעה ספינה, הרגה אדם בלב ים והטביעה נער בנמל סיילם. אליס פרקר לעומת זאת, טענה כי מעולם לא החליפה מילה עם מרי וורן. אדם נוסף בשם ג'ון ווסטגייט טען כי ניסה להרגיע את זעמה של אליס כאשר שמע ויכוח בינה לבין בעלה. בעדותו סיפר שאליס דרשה ממנו לא להתערב, וכי לאחר מכן הופיעה רוח של חזיק ענק "או השטן או משהו מרושע אחר" שאליס זימנה כדי שירדוף אחריו. אדם בשם סמואל שטאק ואשתו, שרה, טענו כי אליס כישפה את בנם וגרמה לו לבעיות בריאות. אישה בשם מרגרט ג'ייקובס העידה כי ראתה את רוחה של מרי משוטטת באמצע הלילה בנורת' פילד. כומר העיירה, ניקולס נוייס השני, אף הוא העיד נגד אליס וטען כי חש שהיא אכן עוסקת בכשפים. אליס הכחישה את כל המיוחס לה ואמרה כי היא מקווה שהאדמה תפער ותבלע אותה, וביקשה רחמים מהאל.
המשפט

ב-9 בספטבר 1692 הורשעה אליס פרקר במעשי כישוף יחד עם מרתה קורי, מרי איסטי, אן פודאטור, דורקס הואר ומרי ברדביורי. הואר הודה באשמה וגזר דינו נדחה, ואילו ברביורי הצליחה לברוח. ב-22 בספטמבר הוצאה אליס פרקר להורג בתלייה יחד עם עוד שבעה אנשים. הייתה זו ההוצאה להורג האחרונה במסגרת משפטי סיילם.
ב-17 באוקטובר 1710 העביר בית המשפט הכללי במסצ'וסטס חוק, לפיו "כמה מן האישומים, השיפוטים והרחמות הרכוש שנעשו, יבוטלו, ויוכרזו בטלים ומבוטלים". משפחה של אליס קיבלה 8 פאונד פיצויים.
אליס פרקר נוקתה מאשמה בשנת 2001.
הערות שוליים

1 2 3  Alice Parker Home, Site of, Salem Witch Museum (באנגלית אמריקאית)
1 2 3  Alice Parker, History of American Women, ‏2008-06-24 (באנגלית אמריקאית)
↑  SWP No. 097: Alice Parker Executed, September 22, 1692 - New Salem - Pelican, salem.lib.virginia.edu
| --- | --- |
בקרת זהויות :  VIAF: 169041181   WorldCat (עם VIAF): 169041181
דיאריו טיימפו

| --- | --- |

 פורמט:  ברודשיט 
 מייסד:  ג'יימי רוזנטל 
 תאריכי הופעה:  7 בנובמבר 1970 – הווה (53 שנים) 
 שפה:  ספרדית 
 מערכת:  סן פדרו סולה 
 מדינה:  הונדורס 
 www.tiempo.hn
 
דיאריו טיימפו (Diario Tiempo), המוכר גם כ-אל טיימפו (El Tiempo), הוא עיתון אקטואליה שהוקם ב-7 בנובמבר 1970 בהונדורס. בסיסו של העיתון נמצא בסן פדרו סולה. גרופו קונטיננטל (אנ') אחראי על פרסום והפצת העיתון. העיתון הוא אחד מהעיתונים בעלי התפוצה הגדולה ביותר בהונדורס.
לאחר שבעלי העיתון, גרופו קונטיננטל (אנ'), הואשמו בהלבנת הון ב-27 באוקטובר 2015, לא יצאו גרסאות מודפסות של העיתון.
העיתון נהג לפרסם את מצעד המוזיקה הונדורס טופ 50, על בסיס נתוני איירפליי מתחנות רדיו בהונדורס.
הערות שוליים

↑  Mención a Diario Tiempo (אורכב 30.11.2017 בארכיון Wayback Machine). Consultado el 30 de noviembre de 2017.
↑  "Protesta de empleados de diario Tiempo". El Heraldo (Honduras). 23 באוקטובר 2015. ארכיון מ-2017-12-01. נבדק ב-30 בנובמבר 2017. {{cite news}}:  (עזרה)
↑  "Diario Tiempo deja de circular: "Hasta pronto, Honduras"". La Tribuna (Honduras). 27 באוקטובר 2015. ארכיון מ-2017-12-01. נבדק ב-30 בנובמבר 2017. {{cite news}}:  (עזרה)
↑  "Top 50". Fuzion. El Tiempo. אורכב מ-המקור ב-2012-09-09. נבדק ב-2013-09-13.
| מצעדי מוזיקה |
| --- | --- | --- |
| אפריקה | דרום אפריקה • המזרח התיכון וצפון אפריקה • ניגריה |  |
| אסיה | אינדונזיה • הודו • הונג קונג • המזרח התיכון וצפון אפריקה • הפיליפינים • וייטנאם • טאיוואן • יפן • ישראל • לבנון • סין • פקיסטן • קוריאה הדרומית • תאילנד |  |
| אירופה | אוסטריה • אוקראינה • איטליה • אירלנד • אסטוניה • בלגיה • גרמניה • דנמרק • הולנד (הולנד טופ 40 • מצעדי הולנד) • הונגריה • הממלכה המאוחדת • טורקיה • יוון • ליטא • נורווגיה • סלובניה • סלובקיה • ספרד • פולין • פורטוגל • פינלנד • צ'כיה • צרפת • קפריסין • קרואטיה (שירי קרואטיה • טופ ליסטה) • רומניה • רוסיה • שוודיה • שווייץ |  |
| אמריקה הצפונית | ארצות הברית • מקסיקו (איירפליי • שירי מקסיקו • טופ 100 • מוניטור לטינו) • קנדה |  |
| אוקיאניה | אוסטרליה • ניו זילנד |  |
| אמריקה הדרומית | ארגנטינה • ברזיל (טופ 100 ברזיל • שירי ברזיל • ברזיל הוט 100) • ונצואלה • סורינאם • פרגוואי • פרו • קולומביה |  |
| אמריקה המרכזית | אמריקה המרכזית • הונדורס • קוסטה ריקה |  |
דיארכיה

דיארכיה (Diarchy) היא צורת שלטון שבה עומדים בראש המדינה שני אנשים או גופים.
שני ראשי המדינה שולטים בה באופן משותף ושווה, כאשר לכל אחד מהם יש זכות וטו הדדית.
צורת שלטון זו התפתחה ביוון העתיקה והייתה נפוצה בכמה ערים ובהן ספרטה. ישות נוספת בעת העתיקה שבה התקיימה שיטה זו היא הרפובליקה הרומית, שבה שלטו שני קונסולים.
הבריטים הציעו צורת שלטון זאת להודים בשנות ה-20 של המאה ה-20 כאשר חששו שהיא תהפוך למדינה עצמאית לחלוטין והם יאבדו את שליטתם בה. ההודים סירבו להצעה זאת. דיארכיה הונהגה על ידי חוק ממשלת הודו (1919) עבור מחוזות הודו הבריטית. זה סימן את ההקדמה הראשונה של העיקרון הדמוקרטי לרשות המבצעת של הממשל הבריטי של הודו. אף על פי שהוא זכה לביקורת רבה, זה סימן פריצת דרך בממשלת הודו הבריטית והיה מבשר האוטונומיה הפרובינציאלית המלאה של הודו (1935) ועצמאותה (1947). דיארכיה הוצגה כרפורמה בחוקה על ידי אדווין סמואל מונטאגו (מזכיר המדינה של הודו, 1917–1922) ולורד צ'למספורד (המשנה למלך הודו, 1916–1921). עקרון הדיארכיה היה חלוקה של הרשות המבצעת של כל ממשלה פרובינציאלית לחלקים סמכותניים ואחראים עממיים. הראשון הורכב מחברי מועצה מבצעת, שמונו, כמו בעבר, על ידי הכתר. השני הורכב משרים שנבחרו על ידי המושל מבין חברי הנבחרים של המחוקק המחוזי.
כיום ישנן שלוש מדינות שצורת השלטון בהן היא דיארכיה:

אנדורה אנדורה – שהנסיכים-שותפים הרשמיים שלה הם נשיא צרפת והבישוף של אורז'ל.

אסוואטיני אסוואטיני – במדינה זו המלך מחזיק ברוב הסמכויות, אך נהוג שהוא מולך יחד עם אמו.

סן מרינו סן מרינו – בה שני אנשים מחזיקים במשרת קפטן המחוז של סן מרינו. בניגוד לאנדורה ואסוואטיני, זוהי אינה מונרכיה.
הערות שוליים

↑  Dyarchy, באתר "Britannica Academic"
ערך זה הוא קצרמרבנושא מדע המדינה. אתם מוזמנים לתרום לוויקיפדיה ו.
אליס צ'אטר

| --- | --- |

 לידה:  5 באפריל 1993  (בת 31) מרגייט, אנגליה
 שם לידה:  אליס ויקטוריה רוז צ'אטר
 מוקד פעילות:  הממלכה המאוחדת 
 תקופת הפעילות:  מ-2015
 מקום לימודים:  האקדמיה לאמנויות התיאטרון איטליה קונטי
 עיסוק:  זמרת-יוצרת
 סוגה:  פופ
 שפה מועדפת:  אנגלית 
 חברת תקליטים:  וירג'ין EMI
 mynameisalice.com
 פרופיל ב-IMDb
 
אליס ויקטוריה רוז צ'אטר (באנגלית: Alice Victoria Rose Chater; נולדה ב-5 באפריל 1993) היא זמרת-יוצרת בריטית המוכרת בשל השתתפותה בסינגלים "Lola" של איגי אזליה ו-"Got It All" של פרופסור גרין.
ביוגרפיה וקריירה

צ'אטר למדה בבית הספר לאמנויות הבמה בלונדון וחתמה על חוזה הקלטות עם וירג'ין EMI בשנת 2017. בנוסף לכך, היא כתבה שירים עם כותבי שירים ומפיקים מוזיקליים, כמו: רמי יעקב, קרל פאלק, מארק ראלף, קיי אינגרוסו ורייצ'ל פורנר.
צ'אטר הוציאה שלוש גרסאות כיסוי בשנת 2017, לפני שהחלה להוציא מוזיקה מקורית - "More Than You Know" של אקסוול & אינגרוסו, "Vision of Love" של מריה קארי ו-"Hung Up" של מדונה.
באפריל 2018 הוציאה קליפ בשם "My Name Is Alice" , ולאחריו הוציאה את הסינגלים "Girls x Boys" ו-"Heartbreak Hotel", אשר דוגם בתוכו חלקים מהשיר "Ring My Bell" של אניטה וורד. הסינגל השלישי שלה, "Hourglass", דוגם בתוכו חלקים מהשיר "Don't You Want Me" של להקת The Human League.
מאוחר יותר, הוציאה את הסינגלים "Wonderland (My Name Is Alice)" ו-"Thief". בהמשך, את הסינגל "Tonight" וקליפ נלווה לקידומו. בשנת 2019 השתתפה צ'אטר בשיר "Lola" של הראפרית איגי אזליה. השיר נכנס למצעדים של חברת המצעדים הרשמית וניו זילנד. בשנת 2020, הוציאה את הסינגל "Two of Us".
חיים אישיים

צ'אטר טוענת שהושפעה רבות מאוספי האופרה של הוריה, וכן מהזמרות מריה קארי וויטני יוסטון.
דיסקוגרפיה > מיני אלבומים

2015: My WonderL.A.N.D.
2020: Aries
הערות שוליים

↑  Kristie Smith, Introducing… Alice Chater | (באנגלית)
↑  VIDEO CLIP
↑  "Tonight" by Alice Chater, Notion, ‏2019-08-02 (באנגלית)
↑  Iggy Azalea Delivers "Lola" Ft. Alice Chater From Her Forthcoming EP "Wicked Lips", HotNewHipHop (באנגלית)
↑  Official Singles Downloads Chart Top 100 | Official Charts Company, www.officialcharts.com (באנגלית)
↑  The Official New Zealand Music Chart, THE OFFICIAL NZ MUSIC CHART (באנגלית)
↑  Alice Chater Official Website, Alice Chater (באנגלית)
| --- | --- |
בקרת זהויות :  ISNI: 0000 0004 7577 2961  MusicBrainz: f2b8e413-bbef-41fe-8e4a-bd0177e25e12
ד'ר"א

ד'ר"א (4201)  היא שנה עברית  אשר  החלה ביום א' בתשרי, אור ל-14 בספטמבר 440 (לפי הלוח היוליאני, שהיה נהוג אז), והסתיימה ביום כ"ט באלול, 1 בספטמבר 441. שנה מסוג זחא, איננה מעוברת, ואורכה 353 ימים. זו שנה ראשונה לשמיטה.
לפי ההלכה, בשנת ד'ר"א מתחיל מחזור חמה בן 28 שנים, ולכן מברכים את ברכת החמה.
לוח שנה > מאפייני לוח השנה

שנה מסוג זחא, ובה 353 ימים.
שנה "פשוטה": שאיננה מעוברת ובה חודש אדר אחד.
שנה "חסרה": שבה חשוון וכסלו בני 29 יום כל אחד
ברכת החמה ביום רביעי י"ח בניסן - 26 במרץ 441 (לפי הלוח היוליאני, שהיה נהוג אז).
ט"ו באדר חל בשבת, ולכן שושן פורים נחוג שלושה ימים - בערים שהיו מוקפות חומה - מיום שישי י"ד באדר ועד יום ראשון ט"ז באדר - זהו פורים משולש.
י"ד בניסן, ערב פסח, חל בשבת, ולכן חלים דיני ערב פסח שחל בשבת.
היסטוריה של עם ישראל
אליפות 24/7 של ה-WWE

| אליפות 24/7 של ה-WWE>  חגורת אליפות 24/7 של ה-WWE.פרטים | אליפות 24/7 של ה-WWE>  חגורת אליפות 24/7 של ה-WWE.פרטים |  חגורת אליפות 24/7 של ה-WWE>  |
| --- | --- | --- |
| ארגון מפעיל | WWE |  |
| תאריך יצירה | 20 במאי 2019 |  |
| האלופה האחרונה | ניקי קרוס |  |
| תאריך ביטול התואר | 9 בנובמבר 2022 |  |
| סטטיסטיקות | סטטיסטיקות |  |
| האלוף הראשון | טייטוס אוניל |  |
| הכי הרבה זכיות | R-טרות' ‏(53 זכיות) |  |
| האלוף לזמן הארוך ביותר | רג'ינלד/רג'י ‏(112 ימים) |  |
| האלוף לזמן הקצר ביותר | טאקר ‏(4 שניות) |  |
| האלוף המבוגר ביותר | פאט פטרסון ‏(78 שנים, 184 ימים) |  |
| האלוף הצעיר ביותר | באד באני ‏(26 שנים, 342 ימים) |  |
| האלוף במשקל הכבד ביותר | הריבייבל (דאש ויילדר וסקוט דוסון) ‏(202 ק"ג) |  |
| האלוף במשקל הקל ביותר | אלכסה בליס ‏(46 ק"ג) |  |
אליפות 24/7 של ה-WWE (באנגלית: WWE 24/7 Championship) הייתה תואר אליפות היאבקות מקצועית, שנוצר על ידי הארגון האמריקאי, ה-WWE. האליפות הוגנה 24/7, בכל זמן ובכל מקום, כל עוד שופט נוכח באותו המקום. כמו כן, היא הוגנה בכל המותגים של הארגון: Raw, סמאקדאון, 205 לייב,‏ NXT ו-NXT UK. האלופה האחרונה הייתה ניקי קרוס.
האליפות נחשפה על ידי מיק פולי ב-20 במאי 2019 בפרק של התוכנית Raw, שבה טייטוס אוניל הפך לאלוף הראשון. הרעיון מאחורי אליפות זו זהה לאליפות ההארדקור אשר הייתה פעילה בין השנים 1998 ל-2002, ואף היא הייתה בעלת חוק ה-24/7.
היסטוריה

ב-20 במאי 2019 בתוכנית Raw, אגדת ההיאבקות וחבר היכל התהילה, מיק פולי, חשף את אליפות 24/7 של ה-WWE. כמו אליפות ההארדקור שהייתה פעילה בעבר וחוק ה-24/7 שלה, אליפות 24/7 יכולה להיות מוגנת בכל זמן ובכל מקום, כל עוד שופט נוכח באותו המקום. לאחר חשיפת חגורת האליפות, פולי הניח את האליפות באמצע הזירה והצהיר שהמתאבק הראשון שישים את ידו על חגורת האליפות ויאבטח אותה, יהפוך לאלוף הראשון. אוניל הוא זה שהפך לאלוף הראשון לאחר שגבר על סדריק אלכסנדר, דרייק מאבריק, EC3, אריק יאנג, קארל אנדרסון, לוק גאלוס, מוג'ו ראולי, ונו ויי חוסה.
היסטוריה > קבלת הפנים

חשיפת האליפות קיבלה ביקורות שליליות מהקהל, שהגיב בקריאות בוז. פולי אמר שקבלת הפנים הרעה הייתה מפני שהקהל העדיף לראות את חזרתה של אליפות ההארדקור על פני האליפות החדשה.
רשימת האלופים

| 126 | הגובלדי גוקר | 1(7) | ‏ 1> | 22 בנובמבר 2020 | אורלנדו, פלורידה | המופע המקדים לאירוע סדרת ההישרדות | התרחש ליד פאנל השידור. הדמות של הגובלדי גוקר גולמה על ידי דרו גולאק. לעומת זאת, ה-WWE לא מכירים בכך ולכן לא מכירים בזכייה זו כזכייה השביעית של גולאק. |
| 127 | אקירה טוזאווה | 7 | 1> | 22 בנובמבר 2020 | אורלנדו, פלורידה | סדרת ההישרדות | התרחש מאחורי הקלעים. |
| 128 | R-טרות' | 45 | 39 | 22 בנובמבר 2020 | אורלנדו, פלורידה | סדרת ההישרדות | התרחש מאחורי הקלעים. |
| 129 | אנג'ל גרזה | 1 | 4 | 31 בדצמבר 2020 | לא ידוע | חגיגות ערב השנה החדשה בטיקטוק | התרחש במסיבת חדר במיקום בלתי ידוע אשר שודרה בשידור ישיר בטיקטוק. |
| 130 | R-טרות' | 46 | 28 | 4 בינואר 2021 | סיינט פיטרסברג, פלורידה | Raw Legends Night | התרחש מאחורי הקלעים לאחר שגרזה נבהל מהבוגימן. |
| 131 | אלישה פוקס | 1 | 1> | 31 בינואר 2021 | סיינט פיטרסברג, פלורידה | רויאל ראמבל | התרחש במהלך קרב הרויאל ראמבל של הנשים, שבו פוקס השתתפה. |
| 132 | R-טרות' | 47 | 1> | 31 בינואר 2021 | סיינט פיטרסברג, פלורידה | רויאל ראמבל | התרחש בצד הזירה לאחר שפוקס הודחה מקרב הרויאל ראמבל של הנשים. |
| 133 | פיטר רוזנברג | 1 | 1 | 31 בינואר 2021 | סיינט פיטרסברג, פלורידה | רויאל ראמבל | התרחש בשולחן השדרנים. אישיות הרדיו, פיטר רוזנברג שימש כפאנליסט במהלך המופע המקדים לאירוע. |
| 134 | R-טרות' | 48 | 5 | 1 בפברואר 2021 | סיינט פיטרסברג, פלורידה | The Michael Kay Show‏ | הצמיד את רוזנברג בחדר המלון של האחרון במהלך שידור מרחוק. |
| 135 | דאג פלוטי | 46 | 1> | 6 בפברואר 2021 | קלירווטר, פלורידה | משחק פוטבול דגלים סלבס 2021 | התרחש בקלירווטר ביץ' במהלך המחצית של המשחק, ששודר ב-ESPNEWS.‏ |
| 136 | R-טרות' | 49 | 9 | 6 בפברואר 2021 | קלירווטר, פלורידה | משחק פוטבול דגלים סלבס 2021 | התרחש בקלירווטר ביץ' במהלך המשחק, ששודר ב-ESPNEWS.‏ |
| 137 | אקירה טוזאווה | 8 | 1> | 15 בפברואר 2021 | סיינט פיטרסברג, פלורידה | Raw | התרחש מאחורי הקלעים. |
| 138 | באד באני | 1 | 28 | 15 בפברואר 2021 | סיינט פיטרסברג, פלורידה | Raw | התרחש מאחורי הקלעים. |
| 139 | R-טרות' | 50 | 6 | 15 במרץ 2021 | סיינט פיטרסברג, פלורידה | Raw |  |
| 140 | ריק בוגס | 1 | 1> | 21 במרץ 2021 | סיינט פיטרסברג, פלורידה | פאסטליין |  |
| 141 | R-טרות' | 51 | 57 | 21 במרץ 2021 | סיינט פיטרסברג, פלורידה | פאסטליין |  |
זכיות משולבות

| דירוג | מתאבק | מספר החזקות בתואר | מספר ימים משולבים בהחזקת התואר | מספר ימים משולבים בהחזקת התואר לפי WWE |  |
| --- | --- | --- | --- | --- | --- |
| 1 | R-טרות' | 53 | 425 | 415 |  |
| 2 | דנה ברוק | 15 | 336 | 335 |  |
| 3 | רג'ינלד/רג'י | 4 | 133 | 132 |  |
| 4 | אקירה טוזאווה | 15(16) | ‏ 87 | 89 |  |
| 5 | רוב גרונקובסקי | 1 | 67 | 57 |  |
| 6 | רידיק מוס | 1 | 41 | 40 |  |
| 7 | מוג'ו ראולי | 7 | 28 | 25 |  |
| 7 | באד באני | 1 | 28 | 28 |  |
| 9 | שלטון בנג'מין | 3 | 25 | 20 |  |
| 10 | דרייק מאבריק | 8 | 23 | 22 |  |
| 11 | סמיר סינג | 5 | 18 | 18 |  |
| 12 | אליאס | 4 | 15 | 14 |  |
| 13 | כרמלה | 4 | 13 | 11 |  |
| 14 | סוניל סינג | 4 | 10 | 9 |  |
| 15 | דרו גולאק | 7 | 7 | 6 | 6 |
| 15 | מריה קנליס | 1 | 7 | 6 | 6 |
| 17 | אנג'ל גרזה | 1 | 4 | 4 |  |
| 18 | פיטר רוזנברג | 1 | 1 | 1> |  |
| 19 | ניקי A.S.H./ניקי קרוס | 11 | 1> | 1> |  |
| 19 | טמינה | 9 | 1> | 1> |  |
| 19 | EC3 | 4 | 1> | 1> |  |
| 19 | סדריק אלכסנדר | 3 | 1> | 1> |  |
| 19 | דודרופ | 2 | 1> | 1> |  |
| 19 | ג'ינדר מהאל | 2 | 1> | 1> |  |
| 19 | מייק קנליס | 2 | 1> | 1> |  |
| 19 | טאקר | 2 | 1> | 1> |  |
| 19 | ג'וסף אוורג' | 1(2) | 1> | 1> |  |
| 19 | אלכסה בליס | 1 | 1> | 1> |  |
| 19 | אלישה פוקס | 1 | 1> | 1> |  |
| 19 | אלונדרה בלייז | 1 | 1> | 1> |  |
| 19 | בו דאלאס | 1 | 1> | 1> |  |
| 19 | ביירון סקסטון | 1 | 1> | 1> |  |
| 19 | קנדיס מישל | 1 | 1> | 1> |  |
| 19 | קורי גרייבס | 1 | 1> | 1> |  |
| 19 | דפני לאשון | 1 | 1> | 1> |  |
| 19 | דאג פלוטי | 1 | 1> | 1> |  |
| 19 | אדי אורנגו | 1 | 1> | 1> |  |
| 19 | אנס קאנטר | 1 | 1> | 1> |  |
| 19 | אריק | 1 | 1> | 1> |  |
| 19 | ג'רלד בריסקו | 1 | 1> | 1> |  |
| 19 | ראש העיר גלן ג'ייקובס | 1 | 1> | 1> |  |
| 19 | גראן מטאליק | 1 | 1> | 1> |  |
| 19 | הית' סלייטר | 1 | 1> | 1> |  |
| 19 | קלי קלי | 1 | 1> | 1> |  |
| 19 | קייל בוש | 1 | 1> | 1> |  |
| 19 | לינסה דוראדו | 1 | 1> | 1> |  |
| 19 | מרשמלו | 1 | 1> | 1> |  |
| 19 | מייקל ג'אצ'יו | 1 | 1> | 1> |  |
| 19 | מייק רום | 1 | 1> | 1> |  |
| 19 | פאט פטרסון | 1 | 1> | 1> |  |
| 19 | רוברט רוד | 1 | 1> | 1> |  |
| 19 | רוב סטון | 1 | 1> | 1> |  |
| 19 | סנטה קלאוס | 1 | 1> | 1> |  |
| 19 | שון בנט | 1 | 1> | 1> |  |
| 19 | הגובלדי גוקר | 1 | 1> | 1> |  |
| 19 | טד דיביאסי | 1 | 1> | 1> |  |
| 19 | הריבייבל (דאש ויילדר וסקוט דוסון) | 1 | 1> | 1> |  |
| 19 | טייטוס אוניל | 1 | 1> | 1> |  |
הערות שוליים

↑  צפו: מיק פולי חושף את אליפות 24/7 של ה-WWE; אלוף ראשון הוכתר
1 2 3  שלושה אלופי 24/7 הוכרזו במהלך הערב הראשון של קיום האליפות
1 2  תוצאות סמאקדאון, ה-28 במאי 2019
1 2  מהאל זכה באליפות 24/7 במגרש הגולף ומיד לאחר מכן הפסיד אותה בחזרה ל-R-טרות'
1 2  תוצאות סמאקדאון, ה-4 ביוני 2019
↑  בלעדי: מהאל זכה באליפות 24/7 פעם נוספת לאחר שהצמיד את R-טרות' ברחבת חניה של שדה התעופה
↑  R-טרות' השיב לעצמו את חגורת האליפות לאחר שהצמיד את מהאל בזמן שישן במטוס
1 2  מאבריק הפתיע את R-טרות' וכתוצאה מכך זכה באליפות 24/7
↑  R-טרות' השיב לעצמו את חגורת האליפות לאחר שהצמיד את דרייק מאבריק בחתונתו עם רנה מישל
1 2 3 4 5  חמש זכיות התרחשו בתוכנית Raw של ה-24 ביוני
↑  R-טרות' ניצח את דרייק מאבריק במהלך ירח הדבש של מאבריק וכתוצאה מכך זכה באליפות 24/7 בפעם התשיעית
1 2 3 4 5 6 7 8 9  מתאבקים, אגדות וחברי היכל התהילה החזיקו באליפות 24/7 במהלך פרק האיחוד של Raw
1 2  מייק קנליס זכה באליפות 24/7 לאחר קרב זוגות חוטבי עצים; מריה קנליס הכריחה אותו לשכב על הרצפה ולהיות מוצמד על ידה
↑  דרייק מאבריק ו-R-טרות' ארבו לאליאס בזמן קטע הנגינה שלו, אך רק אחד מהם יצא עם התואר
1 2  R-טרות' נופל קורבן למנחה של פוקס ספורטס, אך תקופת כהונתו הייתה קצרה למדי
↑  דרייק מאבריק מצא את עצמו כאלוף 24/7 לאחר סדרת מאורעות בהובלתו של קווין אואנס
1 2 3  נקאמורה גבר על מתאבק מקומי; R-טרות' זכה באליפות 24/7 בפעם ה-14
1 2  הכדורסלן אנס קאנטר זוכה באליפות 24/7 ומפסיד אותה שניות בודדות לאחר מכן
1 2  ראש העיר גלן ג'ייקובס ניצח את R-טרות' וזכה באליפות 24/7; R-טרות' זכה בחזרה בתואר בפעם ה-16
1 2 3 4 5 6  טירוף מוחלט סביב אליפות 24/7 התרחש במניה, שאנגחאי והונולולו
↑  כרמלה הצמידה את R-טרות' והפכה לאלופת 24/7 החדשה של ה-WWE
1 2  כרמלה מאבדת את התואר למרשמלו ומשיבה לידיה אותו באותו הערב
↑  קייל בוש זוכה באליפות 24/7 של ה-WWE
1 2 3  אקירה טוזאווה ו-R-טרות' רדפו אחד אחרי השני ברחבי ניו יורק במטרה לזכות באליפות 24/7
1 2 3 4  הכרוז, מייק רום, זכה באליפות 24/7, אך לא החזיק בתואר הרבה זמן
↑  טרות' קטע את תקופת הכהונה של מוס כאלוף 24/7
אינטראקטיביות

אינטראקטיביות הוא מונח המציין את היכולת של המערכת ליצירת דיאלוג עם מפעיליה.
אינטראקטיביות היא טכנולוגיה חווייתית המהווה חלק מרכזי בחיי היומיום במאה ה-21. פעולות אינטראקטיביות יכולות להיות גלישה באינטרנט, הורדת רינגטון לסלולרי, הזמנת סרטים, קניית מוצר באינטרנט וכיוצא בזה. בעידן האינטראקטיביות לכל גולש קיימת היכולת להגיב לכתבה בעיתון ובאינטרנט, להביע את עמדתו, להשפיע על כיוון הדיון ולצור שיחה עם גולשים אחרים בנושא.
בכל תרחיש אינטראקטיבי מתקיימת אינטראקציה אך לא בכל מצב בו קיימת אינטראקציה מתקיימת אינטראקטיביות. 
דוגמה קלאסית לתרחיש אינטראקטיבי היא דיאלוג. דו-שיח בין לפחות שני משתתפים מייצג את התפיסה שבו תגובה גוררת 
תגובה במעגל אין סופי. לעומת לחיצה על כפתור בטלוויזיה בה אנו באים במגע עם חפץ אבל לא מופעלים בחזרה, רק מפעילים. 
הדיאלוג הזה יכול להיות קולי, תנועתי, צבעוני, צורני ומחשבתי. כל משחק מחשב, הוא למעשה דו-שיח של המשתתף עם סביבתו 
או עם מציאות מדומה בה הוא נמצא. העקרונות הבסיסיים של הדיאלוג מתקיימים ומבטיחים עניין, תשומת לב, ריגוש ואתגר.
מאפייני האינטראקטיביות

מאפיינים של אינטראקטיביות:
דו-שיח, העברת מידע וקבלת מידע באותו זמן.
שילוב של תקשורת ומחשב.
תקשורת המעודדת שיווק ישיר.
שילוב על הממד הבידורי, יצירתי, חווייתי, מחשבתי לממד התועלתי.
תפיסה של קהל התקשורת כמפעיל בררן.
תקשורת המבוססת על עושר של תכנים דינמיים.
ביטול השליטה הבלעדית של המוען.
תקשורת המבוססת על שוק דמוקרטי.
מגוון מצבי צריכה ושימוש.
תקשורת בין בני אדם

התקשורת האנושית היא הדוגמה הבסיסית ביותר של תקשורת אינטראקטיבית הכוללת שני תהליכים שונים, תגובה שיוצרת תגובה הדדית, אינטראקטיביות היא 
התקשורת בין בני אדם.
תקשורת בין אדם לחפצים

בהקשר של תקשורת בין אדם לבין חפץ, אינטראקטיביות מתייחסת להתנהגות אינטראקטיבית של החפץ כפי שהמשתמש האנושי חווה אותו. לדוגמה, האינטראקטיביות של ה-iPod לא מתבטאת ביכולת לנגן מוזיקה, או בקיבולת האחסון, אלא בהתנהגות של ממשק המשתמש שלה על ידי המשתמש. זה כולל את הדרך בה אתה מזיז את האצבע על גלגל הקלט שלו, בדרך זו מתאפשר לך לבחור שיר ברשימת ההשמעה ושליטה על עוצמת הקול.
עובר אורח יכול לדמיין איך זה יהיה להשתמש בחפץ על ידי צפייה באחרים המשתמשים בו, אבל רק באמצעות השימוש בפועל, הוא "ירגיש" באופן מלא את האינטראקטיביות. זאת בשל האופי של החוויה האינטראקטיבית. הדבר דומה להבדל בין צופה ברכב למישהו שנוהג בו בפועל, רק אז ניתן לחוש כיצד רכב זה שונה מאחרים.
כלים שיווקיים

באמצעות כלים אינטראקטיביים הפועלים על פלטפורמות שמבוססות על טכנולוגיה חווייתית ויצירתית ניתן לרגש, למשוך, לרכז, להפעיל ולשכנע למשל קהל מבקרים אשר מגיעים לאירועים לצור "דיאלוג" עם המוצר או השרות אותו אנו מעוניינים לשווק, ככל שכמות הדיאלוגים גדלה כך גדלה התועלת למשתתפים השונים, תופעה הידועה יותר בשמה "אפקט הרשת".
פעילויות ומשחקים אינטראקטיביים מהווים גורם משיכה חזק ביותר ומתאימים לפעילויות במגוון רחב של סגמנטים שיווקיים כגון: תערוכות, אירועים, כנסים, פעילויות קד"מ ומרכזי מבקרים.